හපුතලේ ප්‍රදේශයේ ජීවත් වන සාමාන්‍ය වත්පොහොසත්කමින් හෙබි පවුලක එකම දියණිය වන අරුණි විධායක ශ්‍රේණියේ රැකියාවක් කරන යුවතියකි. වයස විසිපහක් වන අරුණිට මේ වනතුරුත් පෙම්වතකු සිටියේ නැත. එසේම අරුණි විවාහය ප්‍රතික්ෂේප කරන නිසා අරුණිගේ දෙමාපියන් ඇයට සුදුසු මනාලයකු සෙවීමද අත්හළේය. අරුණි බොහෝ ප්‍රියමනාප තරුණියකි. කාගේත් සිත දිනාගන්නා අරුණි රාජකාරි ස්ථානයේ සියලුදෙනාගේද ආදරය, කරුණාව දිනාගත්තාය. අරුණි තම දෙමාපියන්ට බොහෝ ආදරය කළාය. ඇයට දෙමාපියන් නොදැක එක් රැයක්වත් ගත කළ නොහැකි තරම් ඇය දෙමාපියන්ට බොහෝ සෙනෙහෙවන්තව සිටියාය. අධ්‍යාපන කටයුතු නිම කළ පසු අරුණි මුලින්ම කළේ ඇයට සුදුසු රැකියාවක් සොයාගැනීමයි. ඇය උදේම රැකියාවට ගොස් සවස නිවසට පැමිණෙන්නේ මවගේත් පියාගේත් මුහුණ බලා ගැනීමේ අදිටනිනි.
අරුණිගේ වයස කීයද?
වයස විසිපහක්